Funktions- og opgavebeskrivelse for Ledelsessekretariatet i Arbejdsmarked og Social
Formål og kerneopgave
Ledelsessekretariatet fungerer som det organisatoriske bindeled mellem strategi og drift og er med til at understøtte og facilitere beslutninger, processer og kommunikation. 

Ledelsessekretariatet i Arbejdsmarked og Social har som kerneopgave at understøtte den samlede chef- og ledergruppe i at sikre kurs, koordinering og commitment i organisationens strategiske og administrative opgaveløsning. Ledelsessekretariatet understøtter desuden chef for Arbejdsmarked og Social i betjeningen af politiske fagudvalg - særligt Arbejdsmarkedsudvalget - og byrådet.

Overordnede opgaver
1.   Ledelsesunderstøttelse og politisk betjening
Sekretariatsbetjening (dagsorden, referat og beslutningsopfølgning) af chefgruppen, ledergruppen, OMU, LMU’er og øvrige strategiske fora både internt og eksternt.
Betjening og servicering af chef for Arbejdsmarked og Social og områdechefer.
Betjening af politiske fagudvalg og byrådet.
Sparring med og understøttelse af områdechefer, afdelingsledere og faglige koordinatorer om igangsættelse, opfølgning og formidling af diverse tiltag.
Kvalitetssikring og udarbejdelse af beslutningsoplæg og præsentationer til chef for Arbejdsmarked og Social, områdechefer, afdelingsledere og politisk niveau.
2.  Udvikling, strategi- og driftsunderstøttelse
At understøtte chef- og ledergruppen i både strategiudvikling og driftsunderstøttelse, herunder også juridisk understøttelse og understøttelse i datadrevet ledelse.
At koordinere, sikre fremdrift og understøtte udmøntningen af strategiske udviklingstiltag som større reformer, kernefortællingen og det fælles fagligt mindset.
At understøtte de politisk besluttede mål, som Arbejdsmarked og Social overordnet arbejder ud fra og de enkelte afdelingers mål-middel-hierarkier.
At bidrage til digitalisering – herunder test og implementering af nye værktøjer som AI-løsninger og øvrige relevante digitale tilbud.
Koordinering og sikring af sammenhæng med hele organisationen på tværs af Skanderborg Kommune, herunder deltagelse i tværgående initiativer, projekter og processer.
Organisatorisk forankring og samarbejde
Ledelsessekretariatet er organisatorisk forankret under områdechef
Ledelsessekretariatet består af medarbejdere med både administrative og konsulentfunktioner. Udover chefer, leder og medarbejdere i Arbejdsmarked og Social samarbejder Ledelsessekretariatet også med øvrige stabsfunktioner og fagområder/sekretariater. 
Anvendelse i det daglige samarbejde
Beskrivelsen gennemgås ved onboarding af nye medarbejdere i Ledelsessekretariatet.
Den anvendes som pejlemærke for opgavefordeling og forventningsafstemning.
Drøftes årligt i chefgruppen med henblik på opdatering og udvikling.

